Pranab Mukherjee

Pranab Mukherjee (bengali: প্রনব কুমার মুখার্জী, født 11. desember 1935 i distriktet Birbhum i Vest-Bengal i Britisk India, død 31. august 2020 i New Delhi) var en indisk jurist og politiker for Kongresspartiet. Han var Indias president fra 2012 til 2017. Mukherjee hadde en rekke ministerposter og var finansminister, forsvarsminister og utenriksminister.

Liv og virke
 Bakgrunn
Mukherjee hom fra landsbyen Mirati i det vestbengalske distriktet Birbhum. Han var sønn av Kamada Kinkar Mukherjee og hans hustru Rajlakshmi Mukherjee. Hans far var tidlig aktiv i Kongresspartiet. Hans engasjement for indisk uavhengighet førte til at han tidvis ble satt i fengsel. Senere ble han engasjert i det selvstendige Indias utenriksdepartement.

Mukherjee studerte ved Suri Vidyasagar College i Suri. Han tok mastergrad i statsvitenskap og historie i tillegg til en jussgrad (LL.B.) ved Universitetet i Calcutta.

 Politisk karriere 
Mukherjee ble i 1969 innvalgt i Rajya Sabha, overhuset i Indias nasjonalforsamling, der han vant gjenvalg i 1975, 1981, 1993 og 1999. I 2004 ble han valgt til underhuset, Lok Sabha.

Fra 1982 til 1984 var han finansminister, fra 1995 til 1996 utenriksminister, fra 2004 til 2006 forsvarsminister og fra 2006 til 2009 utenriksminister. Fra 2009 til 2012 var han finansminister i regjeringen til Manmohan Singh.

President
Mukherjee ble i 2012 nominert til Indias presidentembete«India names finance minister to be new president», Boston.com, 15. juni 2012. og forlot derfor finansministerposten.«Pranab Mukherjee quits as India's finance minister», BBC News, 26. juni 2012. I valget møtte han opposisjonskandidaten P. A. Sangma.«India to elect new president Thursday», Deccan Herald, 18. juli 2012. Mukherjee vant valget.«Pranab Mukherjee voted India's 13th President», Times of India, 22. juli 2012. Han ble 25. juli 2012 innsatt som Indias president.«Pranab Mukherjee sworn in 13th President», The Hindu, 25. juli 2012. Mukherjee etterfulgte Pratibha Patil i presidentembetet.

Han ble i 2017 etterfulgt som president av Ram Nath Kovind.

Død
Tidlig i august 2020 ble Mukherjee innlagt på sykehus etter et fall på badet i New Delhi. Den 10. august ble han diagnostisert med covid-19. Han døde den 31. august 2020, i en alder av 84 år.

 Referanser 

 Eksterne lenker 
 Profil på nettstedet til Lok Sabha

Kategori:Indiske ministre
Kategori:Indias presidenter
Kategori:Personer fra Birbhum District i Vest-Bengal
Kategori:Dødsfall relatert til covid-19 i India
Kategori:Politikere ofre for covidpandemien